open-index/open-wikipedia-markdown huggingface dataset:
Żurrieq

**Żurrieq** è na cità di Malta e havi na pupulazzioni di quasi 10.000 abbitanti. È situata ntô sud di l'ìsula.

Addivinìu parrocchia ntô 1436 e la cresia dâ parrocchia è didicata a Santa Catirina di Alessandria.

Na zona turìstica assai pupulari è la *Grutta Blu*, famusa macari pâ purizza dâ sò acqua. N'àutra distinazzioni turìstica è lu mulinu a ventu di Xarolla. Si ponnu macari visitari li catacummi ca s'attròvanu ntê vicinanzi.

Żurrieq noltri è canusciuta pi dui festi, ca sunnu cilibbràti ogni annu. La prima è chidda didicata a *Nostra Signura Madonna dû Munti Carmelu* e veni fistiggiata la terza dumìnica di giugnettu. La secunna, chidda dâ santa patrona Santa Catirina di Alessandria veni fistiggiata la prima dumìnica di sittèmmiru.

## Lijami sterni
*Situ di Zurrieq
*Cunzigghiu Lucali di Zurrieq

Catigurìa:Cumuna di Malta
Marsaskala

**Marsaskala** (o **Marsascala** o **Wied il-Għajn**) è na nica cità maltisa surgiuta a furriari tunnu dû nicu portu di *Marsaskala Bay*, na funnuta nzinatura canusciuta macari comu *Marsaskala Creek*.

## Giografìa

La plaja è prutiggiuta ô nord di *Zonqor Point*, lu capu est di Malta, e ô sud di *Il-Hamrija*. La cità si jetta ntî tutti dui li lata dâ plaja e tutta lonca supra Il-Hamrija.

La costa nord di *Zonqor Point* è furmata di na vascia scugghiera, cu parti rucciusi a sud dû capu. La plaja *Marsaskala Bay* è cunturnata di na passiata, cu vasci tirrazzamenti ntramizzati di salini naturali.

Cu tuttu ca nun ci sunnu assai zoni rinusi la cunfurmazzioni dâ zona è idiali pê mmirsioni e pô snokerlling.

## Liami Esterni
*www.mjha.gov.mt/mjha_lc/lc_mscala.htm
*www.marsaskala.net

Catigurìa:Malta
Franchi

Li **franchi** forru nu pòpulu europeu chi ô cuminciari dû mediuevu, doppu la tummata di lu mpiru rumanu, occuparu lu tirritoriu di l'attuali Francia, chi pigghia lu nomu pi l'appuntu dî franchi.

Catigurìa:Francia
Marsa Sciroccu

**Marsa Sciroccu** ('n maltisi **Marsaxlokk**) è nu tradizziunali paiseddu di piscaturi situatu ntâ zona ô sud-est di Malta. Lu nomu signìfica appuntu *portu ô sud-est* e veni prununziatu *mar-sa-shlok*.

Marsa Sciroccu è unu dê porti cchiù carattirìstichi, e macari unu dê mircati cchiù ricchi di l'ìsula; di ccà jùncinu li megghiu quantitati di piscatu vinnuti ntâ l'ìsula. 'N particulari lu pisci spata, lu tunnu e la lampuca sunnu pigghiati nta abbunnanza ntô pirìudu ntra la primavera e l'autunnu. Nnô mentri dâ simana lu piscatu veni vinnutu a Valletta, di dumìnica direttamenti ntô portu.

## Storia

Ô nord dâ plaja di Marsaxlokk s'attrova lu poju di Tas-Silġ; ntî stu situ archiològgicu foru attruvati li resti dê templi megalìtichi ca acchiànanu â fasi di Tarxien, noltri ntâ zona a furriari tunnu vìnniru attruvati resti di l'Etati dû Brunzu.

Lu pirìudu cchiù mpurtanti dû situ vapi cumunqui dâ fini dû VI seculu a.C. nzinu ô I seculu a.C.. Lu poju vinìa addupiratu comu zona riliggiusa, cu nu tempiu didicatu a Astarti/Era. Vìnniru attruvati nummirusi segni dû cultu sia sutta la duminazzioni finicia sia sutta chidda greca.

Lu situ di Tas-Silġ vinni addupiratu nnô IV sèculu d.C., quannu vinni addattatu ô cristianèsimu e forsi addupiratu comu munasteru.

La pupulazzioni attuali dû paisi è di quasi 4.000 abbitanti, ntra chisti na parti sunnu didicati â pisca; ntô passatu cumunqui lu nùmmiru dê piscaturi era di assai cchiù granni.

Marsaxlokk è canusciuta principarmenti pê sò carattirìstichi varchi "cu l'occhi", li *luzzu*: la tradizzioni cridi ca st'occhi (d'urìggini eggizziana prutègginu la mmarcazzioni dê pirìculi.

Fu ntô sta *Plaja di Xlokk* ca li primi Finici junceru ntî l'ìsula, ntô IX sèculu a.C., e è macari ccà ca li Turchi attràccunu pê sò sacchiggiati.

## Liami Esterni
*Cunzigghiu Lucali di Marsaxlokk

Catigurìa:Malta
Gżira

**Gżira**, (o macari **Il-Gżira**, ca 'n sicilianu signìfica simpricimenti *l'ìsula*) è nu paisi e unu dê Cunzigghi Lucali di Malta situatu ntâ zona di *Marsamxett* ntra Msida e Sliema.

## Ìsula di Manoel

Lu nomu dû paisi veni dâ vicinanza di l'ìsula di Manoel, ca s'attrova ô quantu dâ cità, canusciuta urigginariamenti comu *L'Ìsula dû Vìscuvu* o *Il-Gżira tal-Isqof* 'n lingua maltisa. Nnô 1643 Jean Paul Lascaris, Granni Maistru dê Cavaleri Uspitaleri, custruìu nu spitali di carantena (*lazzarettu*) ntî l'ìsula, pi fari la prova a cuntrullari l'ipidimìi di pesti e culera, ca si vinìanu spissu a truvari ntê varchi ca arruvàvanu a l'ìsula.

L'ìsula vinni chiamata accussì 'n unuri di Antònio Manoel de Vilhena, nu Granni Maistru purtughisi ca fici custruiri nta l'ìsula na furtizza ntô 1726.

## Liami Esterni
*Cunzigghiu Lucali di Gżira
*Christian Formosa, "A Military History of Malta"

Catigurìa:Malta
Għargħur

**Għargħur**, (o **Ħal-Għargħur**) è nu paisi e unu dê Cunzigghi Lucali di Malta, situatu ô nord di l'ìsula.

Għargħur, cu na pupulazzioni di 2.389 abbitanti, sùrgi 'n capu ôn poju ntra dui vadduna. Lu stemma dû paisi cunzisti ntî na stidda russa ntôn triànculu dû stissu culuri, misu ntî nu scutu argintatu ca porta lu muttu *Excelsior*, ca ìnnica una dê pusizzioni cchiù a nord di l'ìsula.

## Liami Esterni
*Cunzigghiu Lucali di Għargħur

Catigurìa:Malta
Għaxaq

**Għaxaq** (o **Ħal Għaxaq**) è nu paisi ntô sud di l'ìsula di Malta, cu na pupulazzioni di 4.338 abbitanti.

È na zona principarmenti risidinziali, unni la sò parrocchia è didicata ô cultu di l'Assunzioni dâ Vìrgini Maria.

## Liami Esterni
*Cunzigghiu Lucali di Għaxaq

Catigurìa:Malta
Minutu

Lu **minutu** è n'unitati di tempu currispunnenti â sissantèsima parti di l'ura sulari.

Catigurìa:Tempu
Catigurìa:Unitati di misura
Catigurìa:850 palori siciliani di basi
Murtidda

La **murtidda** è lu fruttu dû Myrtus communis (n'arbustu cumuni ntê vòschira). Stu fruttu nicu a bacca di culuri viola blu è utilizzatu friscu o pi priparari cunfitturi, sciroppi, licori, ecc.

Catigurìa:Frutta
Bacuccu

Lu **bacuccu** è cu manifesta forti avvirsioni ntê cunfrunti dû pròssumu e nu murbusu disideriu d'isulamentu.

Catigurìa:Rolu
Misura

La **misura** è lu nùmmaru riali ca esprimi lu valuri dû rapportu tra na grannizza e n'àutra a idda omugènia, scigghiuta cunvinziunarmenti comu unitati, ditirminatu midianti appurtuni mètudi o strumenta di misurazzioni.

Catigurìa:Cosi
Catigurìa:850 palori siciliani di basi
Cafisu

*Siddu stati circannu lu sassufunista sicilianu cô stissu nomu, taliati [[Franciscu Cafisu]]*

Lu **cafisu** è na misura pi l'ogghiu di uliva. La parola veni di l'àrabbu *qafiz* e currispunni a circa 11,5 litra. Pi misurari li cafisa anticamenti si usava nu cuntinituri spiciali, n'alluminiu, chiamatu *cafisu*. La misura nun è univirsali. A sicunna dî posta dâ Sicilia o dâ Calabbria unni la parola è usata, pò pirò currispunniri a quantità variabbili tra 9 e 20 litra.

Nnâ Libbia si usa ancora e si misura a 7 litra. 

Nnî tèmpura antichi *qafiz* si usava macari pi spicificari na misura dâ terra.

## Lijami di fora
*Caffiso
*Caffiso in Malta
*Cafiz in Spain
* Cafiso in ovi.cnr.it

## Rifirimenti


Catigurìa:Misuri
Catigurìa:850 palori siciliani di basi
Modu

*Pi àutri significati di la parola taliati [[Modu (disambigua)]]*

Lu **modu** è la manera, la forma particulari nta cui si svorgi n'avvinimentu o si manifesta nu finòmunu.

Catigurìa:Cosi
Mmizzigghi (scataminnacchi)

Li **scataminnacchi** sunnu li gesti, l'atti affittuusi, li manifistazioni d'affettu.

Catigurìa:Azzioni umani
Fasiddiu

Lu **fasiddiu** è la sinzazzioni di fastidiu, di disaggiu causata di quarchidunu o di quarchiccosa ca turba la sirinitati, lu bonu stari spirituali o fìsicu.

Catigurìa:Fatti
Trìvulu

Lu **trìvulu** è lu duluri fìsicu o murali. E' nu damaggiu, na svintura, zoccu càusa patimentu.

Catigurìa:Cosi
Muddura

thumb|300px|Muddura chi s'apprisenta ni la supirfici di nu ciuri.
La **muddura** o **risinu** è l'umidità chi si forma duranti la notti e chi s'apprisenta sutta forma di viggitazzioni vagnata e tirrina ùmidi.

Catigurìa:Mitiuruluggìa
Mugnuni

Lu **mugnuni** (forsi dû spagnolu "muñón") è la parti risìdua di na struttura anatòmica doppu c'havi pirdutu, pi amputazzioni, aspurtazzioni traumàtica, ecc. nu sò sigmentu.

Catigurìa:Anatumìa
Zarbu

Lu **zarbu** è, nta l'oleifici, n'attrezzu, custituitu di nu tularu di lignu c'un graticciu custituitu di listirelli distanziati, ca servi a siparari l'olivi distinati â sprimitura dî fogghi e dî mpuritati.

Catigurìa:Attrezzi
Muntagna

La **muntagna** o **munti** è nu rilevu dâ superfici turrestri d'autizza supiriuri a 600–700 metri supra lu liveddu di lu mari. 

Catigurìa:Giugrafìa
Catigurìa:850 palori siciliani di basi
Amuredda

thumb|300px|Muri.
L' **amuredda** è lu fruttu di lu ruvu, di culuri viola scuru, assai duci, utilizzatu friscu o pi la priparazzioni di marmillati, jilatini, sciroppi, ecc. 

Catigurìa:Frutta
Catigurìa:850 palori siciliani di basi
Morti

La **morti** è la cissazzioni dâ vita nta l'omu, nta l'armali e nta ogni àutru organìsumu viventi. Ntâ cultura uccidintali e urientali la morti di n'omunu e di na fimmina s'accumpagna di riti di cummiatu, chi ponnu agghicari a manfisetazzioni di na certa mpurtnaz a secunna di la mpurtanza e du rispettu chi la pirsuna avia n vita.

Nti l'arti la morti è rapprisintata di manera cruda, comu ntô casu dû Seppellimentu di Santa Lucia di Caravaggiu, o di manera simbolica, usannu na crozza o nu schelitru sanu, armatu di na fauci.

Catigurìa:Morti
Catigurìa:850 palori siciliani di basi
Baffu

Lu **baffu** è lu nzemi di li pila ca crèscinu supra lu labbru supiriuri di l'èssiri umani, cchiù visìbbuli ntê màsculi e menu ntê fìmmini.

Catigurìa:Anatumìa
Zappagghiuni

**Zappagghiuni** pò rifiriri a:
*nu pappataci: Zappagghiuni (pappataci)
*nu muscuni: Zappagghiuni (muscuni)
Vardunaru

Lu **vardunaru** è lu cunnucenti di muli. E' macari lu vardunaru ca ripara lu "varduni" (grossa sedda di lignu).

Catigurìa:Prufissioni
Mastru muraturi

thumb|Mastru muraturi.
Lu **mastru muraturi** o **muraturi** è cu è addettu â custruzzioni d'òpiri n muratura. 

È una dî misteri cchiù antichi e pupulari dû munnu, avennu statu praticata nta tutti l'èbbichi e nta tutti li paisi. Lu muraturi custruisci travagghi di custruzzioni cu l'aiutu di mattuna, cimentu e cimentu armatu. 

Catigurìa:Prufissioni
Lippu

Lu **lippu** è lu muschiu, zoè li chianti (dâ classi dî bryopsida) di cunnutturi d'acqua.

Catigurìa:Chianti
Mussagghiu

Lu **mussagghiu** è nu strumentu a forma di gaggia nica cumpostu speci di strisci di coriu variamenti ntrizzati, ca s'applica cu na cigna a lu musu di cani o àutri armali nun quieti. perché non mordano

Catigurìa:Cosi
Mutanna

La **mutanna** è nu nnumentu ca si porta a direttu cuntattu cu la peddi, di mudellu diffirenti a secunna ch'è distinatu a l'òmini o a li fìmmini, e ca copri e pruteggi li parti ìntimi.

Catigurìa:Nnumenti
Nanfia

La **nanfia** è na suluzzioni prufumata ricavata dâ distillazzioni di li zàgari (ciuri d'aranciu). L'acqua nanfa servi a diluiri e arumatizzari vari prudutti.

Catigurìa:Cosi
Nasu

* Nasu - nu cumuni dâ Pruvincia di Missina
* Nasu - na parti do corpu umanu
 Catigurìa:850 palori siciliani di basi
Kirkop

**Kirkop** (o **Ħal Kirkop**) è nu nicu paisi ntô sud di Malta cu na pupulazzioni di 2.183 pirsuni.

È sedi di li mpianti di l'azzienna STMicroelectronics, ca pruduci quasi lu 60% di tutti li spurtazzioni di l'ìsula.

## Liami Esterni
*Cunzigghiu Lucali di Kirkop

Catigurìa:Malta
Luqa

**Luqa** (o **Ħal Luqa**) è nu paiseddu situatu ntô sud-est di Malta cu na pupulazzioni di 6.028 abbitanti.

Luqa è cchiuttostu mpurtanti pi l'econumìa maltisa picchì havi lu Airuportu Ntirnazziunali di Malta, situatu ntî sta zona.

## Liami Esterni
*Cunzigghiu Lucali di Luqa

Catigurìa:Malta
Marsa (Malta)

**Marsa** (o **Il-Marsa**) è na cità ntô sud di Malta cu na pupulazzioni di 5.389 abbitanti.

## Liami Esterni
*Cunzigghiu Lucali di Marsa

Catigurìa:Malta
Giummu

Lu **giummu** è nu fioccu furmatu di nu mazzettu di fila, usatu comu ornamentu di tenni, uniformi militari, paramenti litùrgici, ecc.

Catigurìa:Cosi
Nardu

**Nardu** è lu nomu cumunimenti datu a vari èrivi prufumati diffusi ntê pàsculi di l'ària miditirrània, comu lu nardu talianu e la citrunella.

Catigurìa:Chianti
Nasca (narici)

La **nasca** (pl:  li naschi o li pirtusa dû nasu) è ogniduna di l'apirturi â basi dû nasu, attraversu cui li cavitati nasali cumùnicanu cu lu sternu.

Catigurìa:Anatumìa
Catigurìa:850 palori siciliani di basi
Mdina

**Mdina** (o **Rabatto**, o macari **Medina**) è l'antica capitali di l'ìsula di Malta, canusciuta macari comu la *Cità Silinziusa*.

Sarva ancora n'aspettu munumintali, cu tuttu ca urmai veni abbitata sulu di nu cintinaru di pirsuni. Nunustanti li sò mura àrabbi, lu dintra dâ cità hà statu arriccutu di maravigghiusi palazzi dê megghiu famigghi maltisi.

## Storia

Li primi nzidiamenti ntî sta zona acchiànanu ô IV millenniu a.C.. A bbêri l'annu 1000 a.C. li Finici furtificanu pâ prima vota la cità, forsi macari pâ sò pusizzioni stratèggica nnô puntu cchiù àutu di l'ìsula. Sutta lu Mpiru Rumanu lu cuvirnaturi vinni a stari ccà, e ca macari nnô 60 d.C. l'apòstulu San Paulu di Tarsu si nni vinni a stari ccà.

Lu nomu â cità ci vinni datu dê àrabbi ca junceru a Malta bbêri lu 870, custruennu a furriari tunnu dâ cità àuti mura difinzivi e spartènnula dâ vicina cità di Rabat.

Doppu lu trimuotu, ca scassau assai fabbricati di Mdina, la cattidrali vinni custruiuta supra disegnu dû maltisi Lorenzo Gafa.

## Gallirìa fotugràfica

Image:Mdina002.jpg|Mura difinzivi dâ cità
Image:Mdina007.jpg|Mdina viduta dê burgati di Rabat
Image:Malta Mdina BW 2011-10-05 13-41-26.JPG|*Mdina Gate*, lu ngressu principali dâ cità
Image:Mdina004.jpg|Palazzu Falzon (Palazzu Nurmannu)
Image:Mdina005.jpg|Tradizziunali strata midivali
Image:Malta 05 Mdina door.jpg|Tradizziunali porta maltisa a Mdina
Image:Mdina006.jpg|Ncisioni di na culonna


Catigurìa:Malta
Natura

**Natura** pò rifiriri a:
*lu cumplessu naturali: Natura (cumplessu naturali)
*lu caràttari di quarchidunu: Natura (caràttiri)
Natura (cumplessu naturali)

La **natura** è lu cumplessu di l'èssiri viventi, dî forzi, dî finòmini n quantu aventi n sé nu principiu custitutivu ca nni stabbilisci l'òrdini e li règuli.

Catigurìa:Natura
Nàusia

La **nàusia** è na sinzazzioni di malu stari ca s'esprimi nta na forti gana di vumitari accumpagnata di sudurazzioni e salivazzioni eccissiva.

Catigurìa:Fatti
Navi

La **navi** è na mmarcazzioni di na certa grannizza ca, furnita d'adiguati menzi di prupulsioni, è adibbita a lu trasportu di pirsuni e merci o ca, appurtunamenti attrizzata e armata, è mpiegata n attivitati bèllichi. 

Catigurìa:Mari
Catigurìa:Varchi
Catigurìa:850 palori siciliani di basi
Lignu (materia)

Lu **lignu** (pl:  ligna) è la parti sòlida e cumpatta di lu truncu, di li rami e dî ràdichi d'àrvuli e arvusti situata ô di sutta dâ scorcia.

E' lu nzemi di l'elementi cillulari lignificati, dî fibbri di sustegnu e dî cèlluli parinchimàtichi ca custituìscinu lu tissutu dî trunchi, di li rami e dî ràdighi di l'àrvuli e pirmèttinu lu passaggiu dâ linfa a l'òrgani vitali.
 
Sta materia prima furnita di l'àrbuli, è usata comu matiriali di custruzzioni, pi travagghi di fallignamarìa, comu cummustìbbuli, ecc.

## Nnâ littiratura siciliana
*Tavula Rasa....*
di S. Passione, 1983 (na parti):
:Tavula rasa, tavula tunna, 
:Fusti pi mia asempiu e sustegnu, 
:Sempri ti vosi èssiri dignu; 
:Mai ti riputai 'ssiri fatta di lignu!

## Rifirimenti


Catigurìa:Matiriali
Caràttiri

Lu **caràttiri** è lu nzemi dî qualitati, dî tratti, di l'attitùtini psicològgichi ca custituìscinu la pirsunalitati di nu nnivìduu.

Catigurìa:Cumpurtamentu umanu
Navigghiu (flotta)

Lu **navigghiu** è nu nzemi di mmarcazzioni dû stissu tipu o distinati ô stissu usu.

Catigurìa:Cosi
Catigurìa:Varchi
Bisognu

Lu **bisognu** (o anche "**dibbisogno**") è la mancanza di quarchiccosa di nnispinzàbbili o ùtuli.

Catigurìa:Puvirtati
Catigurìa:850 palori siciliani di basi
Mellieħa

**Mellieħa** (o **Il-Mellieħa**) è na cità di 7.549 abbitanti situata ntâ zona nord-est di Malta. È na pupulari zona turìstica nnô mentri ca pirdura lu pirìudu estivu.

## Architittura

Li ruvini e li tombi attruvati addimùstranu ca Mellieħa era pupulata dû Neolìticu nzinu ô pirìudu dû Mpiru Bizzantinu, appoi vinni abbannunnata doppu la cunquista di l'àrabbi ntô 870, forsi pi càusa dê sacchiggiamenti dê cursari.
Quannu ntô 1530 li Cavaleri Uspitaleri pìgghianu dû novu l'ìsula la cità vinni pupulata dû novu, custruiuta cu assai furtificazzioni e na cresia, lu *Santuariu dâ Nostra Signura di Mellieħa*, ca è unu dê lochi cchiù vinirati di l'ìsula.

## Liami Esterni
* Cunzigghiu Lucali di Mellieħa
* Situ di nfurmazzioni di Mellieħa
* Situ cummirciali di Mellieħa

Catigurìa:Malta
Nunnatu

Lu **nunnatu** è lu bamminu appena nasciutu o ca havi picca jorna, picca simani di vita.

Catigurìa:Famigghia
Traghettu

thumb|right|220px|Nu ferribottu ntô strittu di Missina
U **traghettu**, **trachettu** o **ferrubbottu** è na mbarcazziuni usata pi passari di na riva a l'autra. Quannu è 'ranni e serbi a trachittari màchini e treni si chiama “navi trachettu”, ma è macari saputu sèntiri cû nomu ferrubbottu (dirivatu dû ngrisi *ferry boat*). A Missina cci nni stannu tanti pi fari passari i genti, i màchini, i camia e i trena, attraversu u Strittu di Missina, pi fàrili sbarcari nnô *cuntinenti* a Villa San Giuvanni o puru a Riggiu Calabbria. Quarchi annu arreri si rapìu n'autra mmasatura pî ferrubotti a Trimmisteri (Missina). 'N Sicilia i trachetti ncùcchianu puru i tanti ìsuli (Eoli, Egadi e Pelagi) ê porti siciliani cchiù vicini.

Nnâ mituluggìa 'ntica, u trachettu àvi nu significatu simmòlicu lijatu ô passaggiu dâ vita â morti. Caronti è u trachittaturi ca porta l'armi dannati ô nfernu; mitu appoi ripigghiatu di Danti nnâ so Divina Cummedia.

## Talìa puru
*Vapuri

Catigurìa:Cosi
Catigurìa:Varchi
Catigurìa:Menzi di trasportu
Mosta

**Mosta** (o **Il-Mosta**) è na cità situata ntô menzu di l'ìsula di Malta, ô nord-ovest di Valletta, cu na pupulazzioni di 18.676 abbitanti.

## Liami Esterni
* Cunzigghiu Lucali di Mosta

Catigurìa:Malta
Nimicu

Lu **nimicu** è cu nùtrica ustilitati, avvirsioni, rancuri ntê cunfrunti di quarchidunu e cerca d'ustaculàrilu.

Catigurìa:Rolu
Catigurìa:850 palori siciliani di basi
Mġarr (Malta)

**Mġarr** (o **L-Imġarr**, canusciuta macari comu **Mgiarro**) è na citati ô nord-est di Malta.

Mġarr è lu tradizziunali paiseddu di campagna ntî na zona isulata, ô sud-est di Mosta. A furriari tunnu havi assai fatturìi e vitigni.

## Lijami sterni
* Cunzigghiu Lucali di Mġarr

Catigurìa:Cumuna di Malta
Nèttari

Lu **nèttari** è na sicrizzioni acquusa dî ghiànnuli pruduttrici di nèttari d'arcuni chianti, ca cunteni saccarosiu, fruttosiu e glucosiu, e ca custituisci lu nutrimentu di vari nzetti e d'arcuni aceddi e è l'elementu basi pi li lapi ntâ pruduzzioni dû meli.

Catigurìa:Cosi
Catigurìa:Chianti
Nigghiu (aceddu rapaci)

Lu **nigghiu** è n'aceddu rapaci dû gèniri Milvus milvus, e dâ famigghia di l'Accipitridi.

Catigurìa:Aceddi
Cona

::*Pi l'àutri significanzi dâ palora «cona» viditi [[Cona (disambigua)]].*

La **cona** è nta l'arti riliggiusa bizzantina, russa e barcànica, na mmàggini sacra pintata supra lignu, mitallu o vitru e dicurata cu matiriali prizziusi. 

Catigurìa:Cosi
Nidu

Lu **nidu** (pl:  nìdira o nidi) è na struttura di forma e matiriali variu custruita di l'aceddi pi cuvari l'ova e addivari li pìcculi o pi svirnari.

Catigurìa:Cosi
Catigurìa:850 palori siciliani di basi
Mqabba

**Mqabba** (o **L-Imqabba**) è nu nicu paiseddu ntô sud di Malta, cu na pupulazzioni di 3.021 abbitanti.

## Liami Esterni
*Cunzigghiu Lucali di Mqabba

Catigurìa:Malta
Niputi

**Niputi** pò rifiriri a:
*lu figghiu di lu frati o di la sora: Niputi (figghiu dû frati o dâ soru)
*lu figghiu di lu cugnatu o di la cugnata: Niputi (figghiu dû cugnatu o dâ cugnata)
*lu figghiu di lu figghiu o di la figghia: Niputi (figghiu dû figghiu o dâ figghia)
*la figghia di lu frati o di la sora: Niputi (figghia dû frati o dâ soru)
*la figghia di lu cugnatu o di la cugnata: Niputi (figghia dû cugnatu o dâ cugnata)
*la figghia di lu figghiu o di la figghia: Niputi (figghia dû figghiu o dâ figghia)
Nivara

La **nivara** è n'accùmulu di nivi furmàtusi nta n'avvallamentu muntusu ca, a càusa di l'autitùtini o di particulari cunnizzioni attimusfèrichi, nun si sciogghi mai dû tuttu né si trasforma 'n ghiacciu.

Catigurìa:Nivi
Catigurìa:Cosi
Nivera (grutta)

La **nivera** è na grutta o na cavitati n muratura unni tannu si sarvava la nivi caduta n mmernu pi tèniri n friscu d'astati alimenti e vìppiti.

Catigurìa:Cosi
Catigurìa:Nivi
Msida

**Msida** (o **L-Imsida**) è na cità purtuali ô nord-est di Malta, cu na pupulazzioni di 7.623 abbitanti.

## Liami Esterni
*Cunzigghiu Lucali di Msida

Catigurìa:Malta
Mtarfa

**Mtarfa** (o **L-Imtarfa** o **Marfa**) è na nica cità ô quantu di Rabat e Mdina a Malta, cu na pupulazzioni di 2.396 abbitanti.

Mtarfa è na muderna zona risidinziali, ma hannu statu attruvati certuni scrizzioni rumani.

## Liami Esterni
*Cunzigghiu Lucali di Mtarfa

Catigurìa:Malta
Tibberiu

**Tibberiu** (Roma, 16 di nuvèmmiru 42 a.C - Misenu, 16 di marzu 37 d.C.) fu lu secunnu mpiraturi rumanu. Succidìu a Ottavianu Augustu ntô 14 d.C..

Catigurìa:Mpiratura rumani
Catigurìa:Biografìi
Naxxar

**Naxxar** (o **In-Naxxar**) è na cità situata ô centru-nord di Malta, cu na pupulazzioni di 11.947 abbitanti.

## Liami Esterni
*Cunzigghiu Lucali di Naxxar

Catigurìa:Malta
Ossu

**Ossu** (pl: ossa) pò rifiriri a:
*na struttura rìggida dî virtibbrati: Ossu (struttura rìggida)
*na parti lignusa d'un fruttu: Ossu (parti lignusa)

Catigurìa:850 palori siciliani di basi
Ossu (struttura rìggida)

L' **ossu** è ogniduna dî strutturi duri, rìggidi e risistenti di culuri biancastru ca custituìscinu l'apparatu schilètricu dî Virtibbrati.

Catigurìa:Anatumìa
Busìlisi

Lu **busìlisi** è lu puntu cintrali di nu prubbrema, di na custioni. Sta parola è spissu usata ntê rumanzi di Andrea Camilleri.

Catigurìa:Cosi
Nuci

**Nuci** pò rifiriri a:
*n'àrvulu: Nuci (àrvulu)
*nu fruttu: Nuci (fruttu)
 
Catigurìa:850 palori siciliani di basi
Juglans regia

300px|thumb|Juglans regia
270px|thumb|''Juglans regia''

Lu **Juglans regia** (chiamatu "nuci" 'n Sicilia) è n'àrvulu dâ famigghia dî Iuglandacee. Poti èssiri àutu nzinu a 15 metri, cu chioma anchia e arrutunnata, e è diffusu ntê paisi timpirati. St'àrvulu d'àutu fustu è cultivatu pi li sò frutti e pi lu lignami.

Catigurìa:Chianti
Paola (Malta)

**Paola** (o macari **Pawla** o **Raħal Ġdid**) è na cità situata ntô sud  di l'ìsula di Malta.

Lu nomu veni dû sò funnaturi, lu Granni Maistru Antoine de Paule, ma è macari canusciuta comu *Raħal Ġdid*, ca signìfica *cità nova* 'n lingua maltisa.

Paola è pupulari pâ prucissioni dû Venniridìa Santu, pâ sò squatra di càuciu, *Hibernians FC*, pi l'ipoggèu di *Hal Saflieni* e pê sò granni cresi; la prima di chisti è didicata a *Cristu Re* e l'àutra â *Nostra Signura di [[Lourdes]]*.

La cità è macari nu centru cummirciali ntô sud di l'ìsula, a quasi 5 km di Valletta.

## Lijami di fora
*Cunzigghiu Lucali di Paola

Catigurìa:Cumuna di Malta
Nucidda

La **nucidda** è lu fruttu râ nuciddara agghiummariatu di nu nvòlucru fugghiàciu, cu simenzi cummistìbbili ca si cunzuma friscu o siccu e è assai usatu n pasticcirìa.
E' lu fruttu ca cunteni cchiù vitamina E e cunteni puru sustanzi ca fanu calari lu liveddu di culistirolu.

Catigurìa:Frutta
Prunus persica laevis

Lu **sbergiu** (*Prunus persica laevis*) è na suttaspeci dû *[[Prunus persica]]*, ma cu purpa di lu fruttu strittamenti adirenti a l'endocarpu.

Catigurìa:Chianti
Corylus avellana

thumb|300px|Li fogghi e li frutti dâ nuciddara.
Lu **Corylus avellana** (chiamatu **nuciddara** 'n Sicilia) è n'àrvulu ca pruduci nuciddi, cu chioma nun rigulari, ràdichi supirficiali, fogghi sìmprici e uvali, tagghiati a dintelli a li màrgini.

Catigurìa:Chianti
Gruppu (di cosi)

Lu **gruppu** è lu nzemi di cchiù cosi ammunziddati nzèmmula o posti l'una a latu di l'àutra.

Catigurìa:Cosi
Gruppu (nudu ntricatu)

Lu **gruppu** (spissu prunuciatu *ruppu*) è nu nudu ntricatu, nu gruvigghiu.  Si pò significari macari lu nudu dâ riti di pisca, o lu nudu ô cannarozzu, zzoè lu pumu d'Addamu. 

## Modi di diri
* aviri/fàrisi 'u 'ruppu - aviri o fàrisi nu munzidduzzu di sordi
* 'ruppu a scocca - tipu di gruppu usatu dî marinai chi è fàcili a scugghiàrisi
* 'ruppu d'acqua - la burrasca, l'acqua a dilluviu, scarramata d'acqua
* 'ruppu di sangu - sangu quagghiatu, maddoccu di sangu, 
* 'ruppa 'ruppa - chinu di gruppi
* circari lu gruppu ntrâ jinestra - circari zoccu è mpussìbbili a truvari
* la corda è gruppa gruppa , cci va ntô menzu  cu nun cci curpa - spissu li nnucenti pàganu pî curpèvuli 

## Pruverbi
* Ogni gruppu veni a lu pèttini.  (cc'è sempri la suluzzioni p'ogni difficurtati) 

## Rifirimenti


Catigurìa:Cosi
Qormi

**Qormi** (canusciuta macari comu **Ħal Qormi** o **Città Pinto**) è na cità di Malta cu na pupulazzioni di 16.576 abbitanti. 
La cità è pusizziunata ô sud-est di Valletta, ntô centru di Malta, ô quantu di Marsa, Luqa e Żebbuġ.

## Liami Esterni
* Cunzigghiu Lucali di Qormi

Catigurìa:Malta
Cutugnu

**Cutugnu** pò rifiriri a:
*n'àrvulu: Cutugnu (àrvulu)
*nu fruttu: Cutugnu (fruttu)
*nu nudu â gola: Cutugnu (nudu â gola)
Cydonia vulgaris

La **Cydonia vulgaris** (chiamatu "cutugnu" 'n Sicilia) è n'àrvulu dâ famigghia dî Rosaceae. St'àrvulu pruduci nu fruttu: lu cutugnu.

Catigurìa:Chianti
Pietà (Malta)

**Pietà** (o **Tal-Pietà**) è na nica cità situata appena fora dâ pirifirìa dâ capitali di Malta, Valletta.

## Liami Esterni
*Cunzigghiu Lucali di Pietà

Catigurìa:Malta
Qrendi

**Qrendi** (o **Il-Qrendi**) è nu nicu paiseddu ntô sud-ovest di l'ìsula di Malta cu na pupulazzioni di 2.525 abbitanti, ô quantu di Mqabba e Żurrieq.

## Liami Esterni
*Cunzigghiu Lucali di Qrendi

Catigurìa:Malta
Noia

La **noia** è nu sintimentu di nzuddisfazzioni, nquitùtini o fastidiu ditirminatu dû ripitìrisi munòtunu dî stissi azzioni, di l'ammancanza di distrazzioni o di stìmuli, di nu statu d'ozziu o di tristizza.

Catigurìa:Sintimenti umani
Noleggiu

Lu **noleggiu** è nu cuntrattu d'utilizzazzioni d'àutri menzi di trasportu o d'àutri beni.

Catigurìa:Cuntratti
Rabat (Malta)

**Rabat** (o **Ir-Rabat**) è na cità e Cunzigghiu Lucali di Malta ô quantu di Mdina, cu na pupulazzioni di 11.462 abbitanti.

Nu pezzu dû film *Munich* di Steven Spielberg vinni giratu a Rabat.

Lu Cunzigghiu Lucali di Rabat amministra macari Bahrija.

utli dwar ir-Rabat

## Liami Esterni
* Cunzigghiu Lucali di Rabat

Catigurìa:Malta
Nciùria

La **nciùria** o **[[peccu]]**, o macari **[[pèccuru]]**  è lu suprannomu schirzusu ca spissu alludi a qualitati fìsichi o murali.

Lu **peccu** o **pèccuru** o **nciùria** è nu  suprannomu, n'appillativu schirzusu o nciuriusu datu a na pirsuna, ca pigghia ginirarmenti spuntu di particulari carattirìstichi o difetti fìsichi o dû cumpurtamentu.
Lu pèccuru nta tutta la Sicilia, hà statu di sempri usatu e sulu 'n èbbica ricenti, spiciarmenti ntê cità cchiù grossi, s'hà jutu pirdennu; ma nta certi quarteri cchiù pupulari di li citati e ntê paisi, chistu ancora aoggi veni usatu pi nnicari non sulu un cristianu, ma macari na famigghia sana.

Assai voti li pècchiri cu cui si canuscèvanu li famigghi, vinìanu dû peccu c'avìa pigghiatu n'avu dâ famigghia stissa, p'asèmpiu un nannu o macari nu nannavu e accapitava  ca pi nnicari un cristianu o na famigghia, era nicissariu canùsciri lu pèccuru di comu si vinìa saputi sèntiri, mentri ca lu nomu era scanusciutu.
Puteva accapitari ca un cristianu avìa ntô stissu tempu dui pècchiri: unu era chiddu ca vinìa dâ famigghia e l'àutru era chiddu pigghiatu d'iddu stissu, pirsunali.
Accapitava ca cert'uni vinìanu muntuati e chiamati, macari dâ sò  famigghia stissa, cô pèccuru, senza mai usari lu nomu e tanti voti li pècchiri, cô tempu, addivintaru cugnomi veri e propi; tantu chisti si lijaru e addisignaru 'n modu strittu na pirsuna, ca lu cugnomu vinni scurdatu e macari a l'anàgrafi vinni scrivutu lu pèccuru anveci ca lu cugnomu.             
## Ntâ littiratura siciliana
Giuvanni Verga, cuntannu d'un carusiddu sicilianu ca travagghiàva nta na minera di rina, chiamau ssu pirsunaggiu "Russu Malpilu" (Rosso Malpelo ntô rumanzu scrivutu 'n talianu), ca era lu pèccuru c'avìanu datu a lu carusu, picchì avìa li capiddi russi e era di tutti cunziddiratu nu "malu pilu".

## N'anèddutu
Si cunta ca a Catania, ntô quarteri dâ Cìvita, na signura, ca si chiamava Lona, quasi ogni sira jeva circannu a sò figghiu pô quarteri e, anveci di chiamàrilu cô sò nomu dô vattìu, lu chiamava *"Cicala"*,  ca era lu pèccuru d'iddu, e a cui ancuntrava ci spiava «hat'a vistu a Cicala? ».   

Catigurìa:Folklori sicilianu
Catigurìa:Sucità
Catigurìa:Pòpulu
Catigurìa:Sicilia

Catigurìa:Cosi
Siġġiewi

**Siġġiewi**, (o **Is-Siġġiewi**) è situatu ntî n'autuchianu ô sud-est di l'ìsula di Malta, picca luntanu di Mdina e a 10&nbsp;km di luntananza di Valletta.

## Liami Esterni
*Cunzigghiu Lucali di Siġġiewi

Catigurìa:Malta
Nustargìa

La **nustargìa** è lu statu di tristizza e di rinchiantu pi la luntananza di pirsuni e lochi cari o pi na situazzioni passata ca si vurrìa rivìviri, c'a li voti pò evòrviri n manifistazzioni di caràttiri patològgicu.

Catigurìa:Sintimenti umani
Nutaru

[thumb|Nu nutaru ntî nu quatru [fiammingu dû XVI sèculu.]]
Lu **nutaru** è nu lìbbiru prufissiunista assignatu a na seggi n sèquitu a cuncursu. Misteri anticu, lu nutari òi svorgi la funzioni di pùbbricu ufficiali, attribbuennu pùbbrica fidi a l'atti arricivuti supra richiesta dî ntirissati e assurvennu àutri manzioni quali lu dipòsitu o lu rilassu di copî di ducumenti, la cunzulenza pi la stipulazzioni d'atti, l'appusizzioni di siggilli, ecc.

Catigurìa:Prufissioni
Nutizzia

La **nutizzia** o na **nova** è na nfurmazzioni supra quarchiccosa o quarchidunu. E' macari la cumunicazzioni d'un fattu di pùbbricu ntiressu, speci ricenti, diffusa attraversu li menzi di nfurmazzioni.

Catigurìa:Cosi
Catigurìa:Nfurmazzioni
Nannu

thumb|Nu nannu a sciccareddu.
Lu **nannu** è lu patri d'unu di li ginitura, cunzidiratu rispettu a li figghi dî ginitura.

Catigurìa:Famigghia
Nanna

La **nanna** è la matri d'unu di li ginitura, cunzidirata rispettu a li figghi dî ginitura.

Catigurìa:Famigghia
Nova

In astronumia, na **nova** è nu finòminu chimicu ca si manifesta cu nu mpruvvisu e drammàticu aumentu dâ lustru di na stiḍḍa, ca pò durari simani o misi. A diffirenza dî supirnova, li novi nun distruggiunu la stiḍḍa cintrali. Lu termini veni dû latinu *stella nova*.

Catigurìa:Astronumìa
Nuvitati

**Nuvitati** pò rifiriri a:
*l'èssiri novu: Nuvitati (l'èssiri novu)
*na nutizzia: Nuvitati (nutizzia)
Nuttata

[thumb|300px|Na nuttata ntirpritata ntî nu quatru di [Rembrandt.]]
La **nuttata** è l'arcu di tempu di na notti, speci cu rifirimentu ê cunnizzioni dû tempu o a lu modu di trascurrìrilu.

Catigurìa:Tempu
Notti

La **notti** è la parti dû jornu sulari nta cui lu suli è d'arreri l'urizzonti. E' lu pirìudu cumprisu tra lu tramuntu e l'arba succissiva, nta cui nun è visìbbuli la luci dû suli. 

Catigurìa:Tempu
Catigurìa:850 palori siciliani di basi
Taddarita

**Taddarita** pò rifiriri a:
*nu pipistrellu n gèniri: Taddarita (pipistrellu)
*na crivatta: Taddarita (crivatta)
Chiroptera

Li **chiròttira** (*Chiroptera <small>BLUMENBACH</small>, 1779*), megghiu canusciuti comu **taḍḍariti,** sunnu n'Òrdini dî mammìfiri placintati. Sunnu l'Òrdini cchiù chinu doppu chiḍḍu dî rusicanti, cû 20% dî tutti li speci di mammìfiri.

## Noma
La parola chiròttiru veni dû grecu χείρ (*chéir*, "manu") e πτερόν (*pterón*, "ala"). 

'N sicilianu, **taḍḍarita**, **taḍḍarica,** **tagghiarica**, **surciu taḍḍaritu** vennu tutti dû grecu *λαχταρίδα "lachtarida"*, sdifurmazzioni di *νυκτερίς -ίδος*, di *νύκτερος* «nutturnu».

Ntâ pruvincia di Missina è dittu puru **sùrici vecchiu**.

## Discrizzioni
### Grannizzi
La taḍḍarita cchiù nica ca si sapi è *Craseonycteris thonglongyai,* ca è 29-34 mm di lunghizza, la raputa alari di 150 mm e un pisu di 2-2,6 g. Si penza ca è macari lu mammìfiru cchiù nicu, nzèmmula ô *[[Suncus etruscus]]*.

La cchiù granni, mmeci, è *Acerodon jubatus,* c'un pisu di 1,6 kg e na raputa alari di 1,7 m*.*

### Volu
Li taḍḍariti sunnu l'ùnici mammìfiri ca ponnu abbulari, picchì ànnu na struttura di peḍḍi ca si spanni dî jìdita dâ "manu" nzinu â cuda. Sta peḍḍi si chiama pataggiu.

L'arti supraniuri ànnu jìdita allungati ca pirmèttinu a sta peḍḍi mi si stenni quannu stannu abbulannu. 

### Eculucalizzazzioni
Carattirìstica dû suttòrdini dî Yangochiroptera, è chiḍḍa di usari l'eculucalizzazzioni pi cacciari. Sta tècnica usa lu sonu jittatu di l'armalu pi truvari la so preda. Stu sonu bummija supr'â preda (di sòlitu parpagghiuna e autri nzetti) e appoi torna arreti facennu leccu e dànnuci ô pridaturi a pusizzioni.

### Dieta
La majurìa dî taḍḍariti mancia nzetti ca pigghia abbulannu. Ntô suttòrdini dî Yinpterochiroptera, lu manciari cchiù cumuni è la frutta ma macari lu nèttari. Certi speci si spicializzaru pi cacciari armali cchiù grossi, comu pisci e giurani, e addirittura autri taḍḍariti. Cci sunnu appoi ḍḍi speci ca si nùtricanu a sangu. 

## Spannuta
Li taḍḍariti s'attròvanu nta tutti li cuntinenti abbestra di l'Àrtidi e l'Antàrtidi.

La taḍḍarita cchiù cumuni ntô tirritoriu talianu e sicilianu è la *[[Nyctalus noctula]]*, di tagghia grossa e di culuri brunu russignu. Chissa si nùtrica n majuranza di nzetti, cert'uni videmma dammaggiusi a l'agricurtura.

## Classificazzioni
Li du' suttòrdini tradizzionali su':

* **Microchiroptera**
* **Macrochiroptera**
Ma studi cchiù ricenti vìttiru pû veru comu certi famigghi dû primu sunnu cchiù assai mparintati cû sicunnu, adunca àvi dû 2001 ca si pruponi st'autra classificazzioni:

* **Yinpterochiroptera**
* **Yangochiroptera**

## Evuluzzioni
Li ristatini fòssili dî chiròttira sunnu assai diffìcili d'attruvàrisi pi curpa dâ struttura fràggili dû so schèlitru. Lu fòssili cchiù anticu è chiḍḍu di *Altaynycteris aurora* di quasi 56 miliuna d'anni arrè, canusciutu sulu pi quarchi denti.

## Curiusità
Lu gèniri Tadarida parissi pigghiari lu nomu dâ parola siciliana taḍḍarita, picchì lu naturalista Constantine Samuel Rafinesque, ca pi primu usau stu nomu,  era 'n Palermu quannu discrissi la speci.

Catigurìa:Mammìfiri
Nuvanta

**Nuvanta** è lu nùmmuru ch'è pari a novi dicini (ntâ nummurazzioni àrubba rapprisintatu cu 90, e nta chidda rumana cu XC).

Catigurìa:Nùmmura
Cuntu (cumpunimentu)

Lu **cuntu** è nu cumpunimentu n prosa, cchiù raramenti n versi, di struttura rilativamenti sìmprice e di rispiru arquantu brivi, ca esponi, speci cu toni rialìstici, un fattu riali o mmagginariu.

Catigurìa:Cosi
Cuntastori

**Cuntastori** pò rifiriri a:
*nu narraturi: Cuntastori (narraturi)
*nu nuvilleri: Cuntastori (nuvilleri)
Cuntastori (nuvilleri)

Lu **cuntastori** è n'auturi di nuvelli littirari. E' cu cunta nuvelli, fàvuli.

Catigurìa:Prufissioni
Nuvena

La **nuvena** è na pràttica di divuzzioni cattòlica n cui si dèdicanu novi jorna cunzicutivi â ripitizzioni di prijeri o riti n priparazzioni di na festa, pi mplurari la grazzia o p'anurari un santu.

## Ntâ littiratura siciliana
Di *Dialugu tra l'Auturi e lu sò Libru, a Usu di Prefazioni* di Ninu Martogliu:
:La Festa di Sant'Aita a Frivaru,
:cantanti, 'ntuppateddi, nuciddara...
:Natali, ccu li botti di murtaru,
:ccu li nuveni e li ciaramiddara!

## Rifirimenti


Catigurìa:Riliggiuni
Novi

**Novi** è lu nùmmuru ch'è pari a ottu unitati cchiù una (ntâ nummurazzioni àribba rapprisintatu cu 9, e nta chidda rumana cu IX).

Catigurìa:Nùmmura
Novicentu

**Novicentu** è nu nùmmuru ch'è pari a novi cintinara (ntâ nummirazzioni àribba rapprisintatu cu 900, n chidda rumana cu CM).

Catigurìa:Nùmmura
Nuvizziu

Lu **nuvizziu** è cu s'havi avviatu di picca nta l'asircizziu di na prufissioni o di n'attivitati e ammanca quinni di spirenza ntô sitturi.

Catigurìa:Rolu
Nùvula

La **nùvula** è n'ammassu visìbbuli di particeddi lìquiti o sòlidi suspisi nta l'ariu, di spissuri tali d'uffuscari la limpidizza di l'atmusfera, ca pò dari orìggini a chioggia, nivi o grànnula.

## La furmazzioni di li nùvula

Li **nùvula**, a secunna di li cunnizzioni mitirològgichi, sunnu ‘n cuntìnuu mutamentu pi furma e pi culura, e supra a chissu iddi vèninu crassificati. 
Nu ditirminatu tipu di nùvula si furma sulu nta certi cunnizzioni atmosfèrici: li cunnizzioni mitirològgichi sunnu nùnca li principali rispunzàbbili di li diversi furmazzioni di li nùvula.
Ci sunnu uccasioni unni, grazzi a la grannìssima variabbilità e a la ncustanza di lu crima, si fùrmanu nùvula strani pi furma e beddi pi culura.

Ci sunnu quattru tipi prinzipali di furmazzioni nuvulusi: *cirrus*, palora latina ca voli diri stratu suttili; *stratus*, ca signìfica ammassu; e *nimbus*, ca sunnu li cràssichi nùvula di li timpurali.

:Li cirri (cirrus) hannu n’aspettu filamintusu, suttili, comu spittinatu dô ventu; li cùmuli di cirri a sviluppu virticali, hannu n’aspettu lanusu e sòffici e spissu fòrmanu lu cusidittu “celu a picureddi”;
:li strati sunnu furmazzioni orizzuntali, bassi, senza na furma difinita e spissu, spizzànnusi, fùrmanu di li agglumirati a forma di discu o lenti; 
:li nembi, pi finiri, sunnu li scuri e pisanti nùvula di li timpurali.

Li nùvula sunnu aggrigati di gutti nichi di acqua suspisi nta l’aria. S’hâ diri, pirò, ca non tutta l’umidità ca s’attrova nta l’aria si vidi, e ca addiventa visìbbili sulamenti nta ditirminati circustanzi.

Li fonti di vapuri àcquiu nta l’aria sunnu tanti: li chianti cu la traspirazzioni, li geyser, li vurcani, li cintrali alèttrichi, e lu vupuri criatu di li pignati; tuttu chissu cuntribbuisci a l’accùmulu di vapuri nta l’atmusfera.

Li funti cchiù granni di vapuri àcquiu sunnu pirò li mari, li ucèani e li laghi, ca, quadiati di lu suli, evàpuranu spiciarmenti ntê riggiuni trupicali.

Chiù granni è la timpiratura di l’aria, tantu chiù granni è la quantità di vapuri ca idda pò cuntèniri.
Quannu la quantità di vapuri addiventa màssima, l’aria si satura, ma accamora lu vapuri non è ancora addivintatu visìbbili. Si succedi ca, mentri ca s’agghìca a la màssima saturazzioni di vapuri, l’aria s’arrifridda mpruvvisamenti, l’acqua si cundenza e si trasforma nta gutti nichi-nichi ca arrèstanu suspisi nta l’aria.
Quannu chissu succedi vicinu a la supirfici di la terra, nnùnca si furma la negghia o fuschia, mentri si chissu succedi nta zoni chiù àuti, unni l’atmusfera è chiù rarifatta, allura si fùrmanu li nùvula.

Cu n’àutru raffriddamentu di l’aria, li gutti nichi di acqua s’addènzanu ancora chiù assai, finu a quannu li gutti addivèntanu troppu pisanti pi ristari suspisi nta l’aria e pirciò càscanu nta la terra comu chioggia, grànnula o nivi.

## Vuci currilati
* Burrasca
* Timpesta (terra)
* Timpesta (marina)

Catigurìa:Mitiuruluggìa
Òbbricu

**Òbbricu** pò rifiriri a:
*nu duviri: Òbbricu (duviri)
*nu duviri di ricanuscenza: Òbbricu (duviri di ricanuscenza)
Òbbricu (duviri)

L' **òbbricu** è lu vìnculu a tèniri un certu cumpurtamentu, a fari o nun fari na ditirminata cosa, dirivanti dû rispettu di na norma murali, riliggiusa o giurìdica.

Catigurìa:Cosi
Scurdanza

La **scurdanza** è la diminticanza tutali e pirsistenti ntô tempu. Poti èssiri l'alluntanamentu dû pinzeri e dî sintimenti di quarchiccosa o di quarchidunu.

Poti èssiri macari la pèrdita dî ricordi duvuta a lu tempu ntercursu tra l'avvinimentu accadutu e lu ricordu stissu, n sèquitu a zocch'è avvinutu ntê prucessi psìchici di lu nnivìduu n tali lassu di tempu.

Catigurìa:Fatti
Oca

L' **oca** è nu grossu aceddu dumèsticu (dû gèniri Anser) parmìpidi di curtigghiu, dû coddu longu, piumaggiu jancu o griggiu e pizzu giarnu, addivatu speci pi li carni, lu fìgatu e li piumi.

'N quantu l'oca sarvaggia, è diffusa nta l'emisferu sittintriunali, e nidìfica ntê riggiuni àrtichi e sverna a sud. 

Catigurìa:Aceddi
Fossa di l'occhi

La **fossa di l'occhi** è lu nfussamentu, speci di culuri scuru o bluastru, n currispunnenza dû pinnularu nfiriuri, duvutu a stanchizza o dipirimentu fìsicu. 

Catigurìa:Anatumìa
Ucchiali

L' **ucchiali** (ô sinculari ntô sicilianu) è na cucchia di lenti, sustinuti davanti a l'occhi di na muntatura e di dui stanghetti appuiati a l'aricchi, ca pirmèttinu a l'occhiu di currèggiri li propi difetti di rifrazzioni o lu prutègginu di aggenti sterni ca putìssiru essìricci damaggiusi.

Catigurìa:Mminzioni umani
Cozzu

**Cozzu** pò rifiriri a:
*l'ossu occipitali di l'armali: Cozzu (occìpiti)
*la nuca 'n gèniri: Cozzu (nuca)
*lu bordu di 'n corpu solidu Cozzu (bordu)
*Lu cozzu è na muntagnedda.
Ucchiata

L' **ucchiata** è nu sguardu ràpidu, â ntrasatta o, macari, circuspettu.

E' puru n'esami summariu di nu testu, na littura ràpida.

Catigurìa:Azzioni umani
Acchiettu

L' **acchiettu** (o **acchettu**) è n'apirtura nica di forma allungata o arrutunnata, rinfurzata di n'urlatura o di n'aneddu di mitallu, pratticata n tissuti, cartuna, veli e sìmuli, ntâ quali vèninu fatti passari lacci, fibbi o ganci.

E' macari n'urlatura o n'anidduzzu mitàllicu cu cui si guarnisci o rinforza tali apritura.

## Etimuluggìa
Veni dâ palora "occhiettu" pû fattu ca s'assummigghia n'occhiu nicu, chi veni dû latinu *oculus* chi signìfica "occhiu" or qualunchi uggettu dâ furma di occhiu. Nota macari lu tudiscu *Auge* chi signìfica "occhiu".

## Rifirimenti


Catigurìa:Cosi
Punenti

Lu **punenti** è unu dî quatru punti cardinali.  Spicìfica la dirizzioni nta cui tramunta lu suli. E' l'uccidenti e lu cuntrariu puntu dû livanti.

Pi l'aggitivu si usa:  uccidintali.

## Lijami nterni
* Sud
* Nordu
* Livanti

## Rifirimenti


Catigurìa:Giugrafìa
Catigurìa:850 palori siciliani di basi
Cozzu (nuca)

thumb|300px|Lu cozzu di na gheisha ô Giappuni.
Lu **cozzu** è la parti pustiriuri dû coddu di l'omunu e dâ maiuri parti dî virtibbrati.

Catigurìa:Anatumìa
Ciàuru

Lu **ciàuru** (dû latinu "flagrantia" o "fragrantia") è nu prufumu dilicatu ma ntenzu.

Catigurìa:Aduri
Offizziu

L' **offizziu** è lu duviri murali, lu còmpitu dirivanti di ditirminati rapporti, pusizzioni, càrrichi o ncàrrichi.

Catigurìa:Cosi
Trappitu (stabbilimentu)

Lu **trappitu**(frantoio) è nu stabilimentu pi la pruduzzioni di l'ogghiu alimentari. Intra u trappitu su quinni presenti tutti i machinari pi spremiri l'ulivi e produrri l'uogghiu.

Catigurìa:Lochi
Ugghiaturi

L' **ugghiaturi** è nu ricipienti mitàllicu munitu di beccu o di cannuccia, usatu pi lubbrificari cuncegni e ngranaggi.

Catigurìa:Ricipienti
Ugghiera

L' **ugghiera** è n'uggettu custituitu di nu supportu nta cui sunnu nziruti dui ampuddi, una pi l'ogghiu e l'àutra pi l'acitu e a cui a li voti sunnu junciuti na salera e na pipera, usatu pi cunzari la nzalata o àutri vivanni n tàvula. 

Poti èssiri macari n'ampudda o n'àutru ricipienti cu biccuzzu usatu a tàvula pi virsari l'ogghiu supra li cibbi di cunzari.

Catigurìa:Cosi
Lona

La **lona** è nu tipu di tela grezza, ribbusta e risistenti, mpiegata pi la cunfizzioni di tinnuna, veli, zàini, ecc.

Catigurìa:Cosi
Viddicu

Lu **viddicu** è la diprissioni tunniggianti, d'orìggini cicatrizziali, posta ntô menzu di l'addomi, ntô puntu nta cui fu ricisu lu curduni viddicali.

Catigurìa:Anatumìa
Ùmmira

L' **ùmmira** è na zona di scuru cchiù o menu ntenzu prudutta supra na supirfici d'un corpu c'ustàcula na surgenti di luci diritta.

Catigurìa:Cosi
Catigurìa:850 palori siciliani di basi
Paracqua

thumb|300px|Paracqua piegati.
Lu **paracqua** (o **paraccu**), palora ca veni forsi dû spagnolu aquivalenti "paragua", è n'accissoriu usatu pi arriparàrisi di l'acqua quannu chiovi o quannu c'è assà suli. St'uggettu è custituitu di na cùpula di tissutu appricata a nu tilaru di stecchi a raiera, aprìbbili e chiudìbbili, sustinutu di n'asta la cui strimitati è dutata di na mpugnatura.

Catigurìa:Mminzioni umani
Catigurìa:850 palori siciliani di basi
Pisu

Lu **pisu** è la forza, la spinta asircitata di nu corpu supra zoccu lu susteni p'effettu dâ gravitati turrestri.

Catigurìa:Cosi
Catigurìa:Fìsica
Unistati

L' **unistati** è la qualitati di cu è unestu, probbu, murarmenti ìntugru.

E' puru la carattirìstica di zocch'è mpruntatu a l'adisioni di principi murali, univirsarmenti arricanusciuti comu vàlidi, di rittitùtini, prubbitati e liartati.

Catigurìa:Qualitati
Unna marina

L' **unna** è ogniduna dî massi d'acqua ca altirnativamenti si jisa e s'abbascia supra lu liveddu di quieti dâ superfici di nu specchiu d'acqua, speci dû mari, p'effettu dû ventu o d'àutri càusi.

## Lijami di fora
(pi ngrisi)
* Introductory oceanography chapter 10 - Ocean Waves
* ESA press release on swell tracking with ASAR onboard ENVISAT
* Understanding waves waves, storm, tsunamis, seiches, bores, deadwater, etc. (18pp)
* HyperPhysics - Ocean Waves
* Wave equation

Catigurìa:Mari
Rispunzabbilitati

La **rispunzabbilitati** è l'èssiri rispunzàbbili, la cunnizzioni di cu è rispunzàbbili.

E' macari la cunzapivulizza dî propi azzioni e dî sò cunziquenzi, capacitati di cumpurtàrisi rispunzabbirmenti.

E' puru lu còmpitu, lu mpegnu ca diriva di tali cunzapevulizza.

Catigurìa:Cosi
Swieqi

**Swieqi** (o **Is-Swieqi**) è na cità situata ntâ zona nord-est di Malta cu na pupulazzioni di 8.099 abbitanti.

## Liami Esterni
*Cunzigghiu Lucali di Swieqi

Catigurìa:Malta
Cugnintura

La **cugnintura** è na circustanza, na cunnizzioni particulari e carattirìstica di nu pirìudu. E' spissu na cunnizzioni favurèvuli, n'appurtunitati.

Catigurìa:Cosi
Xgħajra

**Xgħajra** (prununziatu *sciaira* 'n lingua maltisa, o macari **Ix-Xgħajra**) è nu nicu paiseddu situatu ntâ costa di Malta, ntô menzu ntra Valletta e Marsaskala, cu na pupulazzioni di 1.234 abbitanti.

## Liami Esterni
* Cunzigghiu Lucali di Xgħajra

Catigurìa:Malta
Orchestra

L' **orchestra** (o **arquestra**, **orchesta**) è lu nzemi di li sunatura e di li strumenta nicissari a n'esicuzzioni musicali.

Catigurìa:Cosi
Catigurìa:Mùsica
Ta' Xbiex

**Ta' Xbiex** è na nica cità ô nord-est di l'ìsula di Malta cu na pupulazzioni di 1.826 abbitanti, e Cunzigghiu Lucali dâ stissa ìsula.

La cità è sedi di assai ammasciati straneri, ntra chisti ci sunnu chidda Eggizziana, Taliana, Francisa e Ngrisa.

Ta' Xbiex veni dû nomu *Tbexbix*, ca signìfica *àrba*, pi via dâ sò pusizzioni giogràfica o macari dâ palora *Xbiek*, ca signìfica *riti di pisca*, pi via dê sò urìggini comu villaggiu di piscatura.

Addivinìu parrocchia ntô 1969; la cresia dû paisi è didicata a San Giuvanni dâ Cruci.

## Liami Esterni
*Cunzigghiu Lucali di Ta' Xbiex

Catigurìa:Malta
Rizzettu

La palora **rizzettu** havi  cchiù di nù significatu, o cchiù di nà sfumatura 'n basi a lu cuntestu dû discursu:     
* pò nnicari la rassignazzioni (pi asempiu: - di "Vitti nà crozza" –
*"Cunzatimi, cunzatimi lu lettu,/ ca di li vermi fu mangiatu tuttu,/ vinni lu tempu di lu mè *'rizzettu**,/ lassu stu beddu munnu e lassu tuttu."'');
*pò essiri l’accittazzioni di na situazzioni ccu rassignazzioni (esempiu: ''nun c'è cchiù nenti chi fari, ti poi **arizzittari**.'');
*pò essiri macari l’òrdini ‘n senzu figurativu, o la tranquillitati e la rassicurazzioni (as.: **lu bambinu chiacìa, ci ijvu sò mamma e ci desi **rizzettu****);
*pò nnicari lu riposu, la queti, la sirenità (pi as.: – Di nù pruverbiu sicilianu – ''"Unni c’è 'n lettu, c’è **rizzettu*'"*).

Catigurìa:Cosi
Catigurìa:Cumpurtamentu umanu
Pinnenti

Lu **pinnenti** (forsi dû spagnolu aquivalenti "pendiente") è n'ornamentu, di varia foggia e matiriali, ca si porta speci n cucchia mpisu o agganciatu a li lobbi di l'aricchi.

Catigurìa:Cosi